

**R O M Â N I A**

**JUDEŢUL MUREŞ**

MUNICIPIULTÂRGU MUREŞ

DIRECŢIA Activităţi Social-Culturale Patrimoniale şi Comerciale

SERVICIUL Activităţi Culturale, Sportive, Tineret şi Locativ

 Nr.26050 din 12.04.2023

Inițiator

Primar

Soós Zoltán

**REFERAT DE APROBARE**

privind aprobarea termenului limită de depunere a solicitărilor de finanțare nerambursabilă de la Bugetul local a Proiectelor de și pentru tineret pe anul 2023

În conformitate cu prevederile art. 3 din Legea nr. 350/2006, legea tinerilor, *” Autorităţile administraţiei publice locale au obligaţia să sprijine activitatea de tineret şi să asigure cadrul adecvat de desfăşurare a acesteia la nivel naţional şi local, în condiţiile legii.”*

Prin HCL nr. 48/24.02.2022 s-a aprobat Metodologia (Ghidul solicitantului) în vederea acordării de finanțări nerambursabile din fondurile bugetului local al municipiului Târgu Mureș pentru proiecte de și pentru tineret, prin care s-au aprobat atât componența Comisiei de selecție și de evaluare, cât și componența Comisiei de soluționare a contestațiilor.

Concursul de proiecte se organizează în baza Legii 350/2005 (cu modificările și completările ulterioare) privind regimul finanțărilor nerambursabile din fonduri publice alocate pentru activități nonprofit de interes general.

În vederea organizării concursului de proiecte se impune stabilirea termenului limită de depunere a proiectelor, termen care trebuie stabilit în așa fel încât solicitanții să aibă la dispoziție minim 30 de zile pentru elaborarea proiectelor.

Data limită de depunere a proiectelor de și pentru tineret se stabilește anual prin hotărâre a Consiliului local. Pentru anul 2023 propunem data de 31.05.2023 ca termen limită de depunere a priectelor.

Având în vedere cele de mai sus, supunem spre dezbaterea Consiliului Local proiectul de hotărâre privind aprobarea termenului limită de depunere a solicitărilor de finanțare nerambursabilă de la Bugetul local a Proiectelor de și pentru tineret pe anul 2023.

 Director ex. adj Șef serviciu

Blaga Zătreanu Cosmin Marina Ciugudean

Proiect

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

 Iniţiator

 Primar,

 Soós Zoltán

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2023**

privind aprobarea termenului limită de depunere a solicitărilor de finanțare nerambursabilă de la Bugetul local a Proiectelor de și pentru tineret pe anul 2023

 **Având în vedere**:

1. Referatul de aprobare nr. inițiat de Primar prin Direcția Activităţi Social-Culturale, Patrimoniale şi Comerciale privind aprobarea termenului limită de depunere a solicitărilor de finanțare nerambursabilă de la Bugetul local a Proiectelor de și pentru tineret pe anul 2023
2. Raportul Comisiilor de specialitate din cadrul Consiliului local municipal Târgu Mureş

**În conformitate cu prevederile:**

* Legii 350/2005 privind regimul finanțărilor nerambursabile din fonduri publice alocate pentru activități non profit de interes general, cu modificările și completările ulterioare..
* Art .3, din Legea 350/2006 – Legea Tinerilor cu modificările și completările ulterioare;
* HCL nr. 48/24.02.2022 privind aprobarea Metodologiei (Ghidul solicitantului) acordării finanțărilor nerambursabile din fondurile bugetului local al municipiului Târgu Mureș pentru proiecte de și pentru tineret

**În temeiul prevederilor** art. 129 alin. (1), alin. (7), lit. ”e”, alin. (14), art. 196, alin. (1), lit. „a” și ale art. 243, alin. (1), lit. „a” din OUG nr. 57/2019 privind Codul administrativ, cu modificările și completările ulterioare;

**H o t ă r ă ş t e :**

Art. 1. Se aprobă ca termen limită de depunere a solicitărilor de finanțare nerambursabilă de la Bugetul local a Proiectelor de și pentru tineret pe anul 2023 data de 31.05.2023.

Art. 2. Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureş prin Direcția Activităţi Social-Culturale Patrimoniale şi Comerciale – Serviciul activități culturale, sportive, de tineret și locative.

Art. 3. În conformitate cu prevederile art. 252, alin. 1, lit.,, c” și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Art. 4** Prezenta hotărâre se comunică:

* Direcției Activităţi Social-Culturale Patrimoniale şi Comerciale – Serviciul Activități culturale, sportive, de tineret și locativ.

**Viză de legalitate,**

 **Secretar general al Municipiului Târgu Mureș,**

**Bordi Kinga**